Ilan Pappé

Ilan PAPPÉ [iˈlan paˈpe] (; naskita la 7-an de novembro 1954 en Ĥajfo, Israelo) estas israel-brita historiisto, aŭtoro kaj politika aktivulo. Li studis la aperon de palestinaj rifuĝintoj en 1948. Li estas profesoro ĉe la Universitato de Exeter.

Pappe estas konsiderata unu el la Novaj Israelaj Historiistoj.  Li estas konsiderata subtenanto de unu-ŝtata solvo al la israel-palestina konflikto.

avas bakalaŭron de la Hebrea Universitato de Jerusalemo kaj doktorecon de la Universitato de Oksfordo en Anglio. Li estas konata kiel unu el la novaj historiistoj de Israelo, kaj estas ankaŭ kontraŭcionisma aktivulo kaj reprezentanto por palestinaj rajtoj.

Pappe estas konata pro sia opinio, ke la plej granda parto de la palestinaj rifuĝintoj estis perforte forpelitaj el Palestino fare de la israela armeo dum la milito de 1948. Laŭ li, la juda registaro havis speciale ellaboritan planon, citanta Planon Dalet kiel skizo, por la etna purigado de la teritorioj konkeritaj dum la milito.

Oficiala israela historiografio asertas, ke la plej multaj el la rifuĝintoj estis la rezulto de libervola forlaso de siaj hejmoj. Tamen, en la 1980-aj jaroj, israelaj arkivoj estis malfermitaj por esplorado. Dum sia esplorado, Pappe konkludis, ke la registaro havis konscian planon por etna purigado per deportado. Aliaj historiistoj, kiuj ekzamenis la arkivon, malkonsentis, kvankam ili agnoskis, ke ekzistis multaj kazoj de deviga deportado de la loĝantaro. 

Pappe estas subtenanto de la kreado de ununura dunacia ŝtato de judoj kaj araboj en Palestino.

Lia plej konata libro estas *A History of Modern Palestine: One Land, Two Peoples* (Historio de Moderna Palestino: Unu Lando, Du Popoloj), en kiu li provas superi kaj israelan kaj araban ortodoksecon rilate al la historio de Israelo/ Palestino. Li ankaŭ verkis The Making of the Arab-Israela Conflict, 1947-1951 (La Kreado de la Araba-Israela Konflikto, 1947-1951) kaj The Israel/Palestine Question (La Demando pri Israelo/Palestino).

 Referencoj 

 Eksteraj ligiloj 

Kategorio:Israelaj socialistoj
Kategorio:Judaj socialistoj
Kategorio:Israelaj aktivuloj
Kategorio:Israelaj historiistoj
Kategorio:Historiistoj de Mezoriento
Kategorio:Listo de arkivitaj paĝoj de Retarkivo
Kategorio:Novaj historiistoj